REPUBLIKA HRVATSKA
ZADARSKA ŽUPANIJA
OPĆINA POSEDARJE

Jedinstveni upravni odjel
KLASA: 402-01/18-01/01

URBROJ: 2198/07-3/18-23

Posedarje, 16. travnja 2018. godine

Na temelju članka 29. Pravilnika o financiranju javnih potreba Općine Posedarje („Službeni glasnik Općine Posedarje“ 4/18), po prijedlogu Povjerenstva za provjeru i ocjenjivanje programa/projekata/manifestacija u okviru javnih potreba Općine Posedarje za 2018. godinu pristiglih na Javni natječaj za predlaganje programa/projekata/manifestacija u okviru javnih potreba Općine Posedarje za 2018. godinu, Pročelnica Jedinstvenog upravnog odjela, donosi

Odluku
o dodjeli financijskih sredstava za javne potrebe
Općine Posedarje za 2018.

I.

Po provedenom Javnom natječaju za predlaganje programa/projekata/manifestacija u okviru javnih potreba Općine Posedarje za 2018. godinu, po prijedlogu Povjerenstva za provjeru i ocjenjivanje prijavljenih programa/projekata/manifestacija/inicijativa u okviru javnih potreba, pristiglih na Javni natječaj, donosi se Odluka o dodjeli sredstava za javne potrebe Općine Posedarje za 2018. godinu.
Zaprimljeno je  ukupno 20 prijava na natječaj:

-	 5 (pet) prijava za financiranje programa/projekata/manifestacija/inicijativa - aktivnost kultura
-	15 (petnaest) prijava za financiranje programa /projekata/ manifestacija/ inicijativa  – aktivnost sport 
II.
Odobrava se dodjela sredstava kako slijedi:

Redni broj	Podnositelj prijave	Naziv programa	Odobreni iznos	
1.		Nogometni klub „HRVATSKI VITEZ POSEDARJE“	Proljetni dio natjecanja 2018. – Projekt broj 1
	15.000,00	
2.		Nogometni klub „HRVATSKI VITEZ POSEDARJE“	Jesenski dio natjecanja 2018.- Projekt broj 2	35.000,00	
3.		Nogometni klub „HRVATSKI VITEZ POSEDARJE“	Naknade i ostali troškovi 2018. – Projekt broj 3 	25.000,00	
4.		Nogometni klub „HRVATSKI VITEZ POSEDARJE“	Omladinski pogon 2018 – Projekt broj 4	15.000,00 kn	
5.		Nogometni sportski klub „PODGRADINA“	Nogometna natjecanja –  jesenski dio	50.000,00 kn	
6.		Nogometni sportski klub „PODGRADINA“	Nogometna natjecanja – proljetni dio	10.000,00 kn	
7.		Boćarski športski klub „SVETI NIKOLA“	Sezona 2018.	20.000,00 kn	
8.		Boćarski klub Slivnica 	Sezona 2018.	15.000,00 kn	
9.		Odbojkaški klub Posedarje	Obuka djece i mladih u odbojkaškom sportu	10.000,00 kn	
10.		Biciklistički klub Posedarje	Sezona 2018.	10.000,00 kn	
11.		Kinološka udruga „Posedarje“	Unapređenje i razvoj kinologije	5.000,00 kn	
12.		Malonogometni klub  Slivnica	Sufinanciranje MNK Slivnica 	8.000,00 kn	
13.		Pikado klub „ Zeleni hrast“	Natjecanje	2.000,00 kn	
14.		Udruga Čelinka	Završetak „Križnog puta“ i stvaranje predstave „Kneginja Jelena plemenita Posedarska“	30.000,00 kn 	
15.		Udruga  „Posedarje moje“	Program društvenih aktivnosti za 2018. Godinu	15.000,00 kn 	
16.		Udruga Nezavisni dragovoljci hrvatski Posedarje	Obilježavanje akcije Oluja	5.000,00  kn	
17.		Izvorno pjevačka skupina „Sokolovi“ –Ravni kotari	Sezona 2018.	5.000,00  kn 	

III.

Sukladno odredbama Pravilnika, koji se u ovom postupku na odgovarajući način primjenjuje na pravne i fizičke osobe i Natječaja, prijaviteljima kojima nisu odobrena financijska sredstva, može se na njihov zahtjev u roku od 8 dana omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. Općina će prijaviteljima koji su nezadovoljni odlukom o dodjeli financijskih sredstava omogućiti pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava. Prigovori se podnose Jedinstvenom upravnom odjelu Općine u pisanom obliku, u roku od 8 dana od dana dostave pisane obavijesti o rezultatima natječaja.

IV.

Sa svim prijaviteljima kojima su odobrena financijska sredstva Općina će potpisati ugovor o financiranju programa ili projekata.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak, da prijavitelj ima podmirene sve doprinose i plaćen porez, kao i obveze prema Općini Posedarje te izjavu o nepostojanju dvostrukog financiranja (ukoliko ranije nije dostavljeno), u protivnom neće biti ispunjeni propisani uvjeti za sklapanje ugovora.

U slučaju da je odobreno samo djelomično financiranje programa ili projekta, prethodno će se pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Prilikom pregovaranja Općina će prioritet financiranja staviti na aktivnostima koje će učinkovitije ostvariti ciljeve iz razvojnih i strateških dokumenata Općine.

V.
Ova Odluka stupa na snagu danom donošenja, a objavit će se na mrežnoj stranici Općine Posedarje.

PROČELNICA JUO-a:
     Ana Kajtazi

Dostaviti:
1.	Podnositeljima prijava 

2.	Pismohrana, ovdje.